CELEX: 32012D0322
Language: da
Date: 2012-06-20 00:00:00
Title: Rådets afgørelse 2012/322/FUSP af 20. juni 2012 om ændring af afgørelse 2011/782/FUSP om restriktive foranstaltninger over for Syrien

26.6.2012   
            
            
               DA
            
            
               Den Europæiske Unions Tidende
            
            
               L 165/45
            
         RÅDETS AFGØRELSE 2012/322/FUSP
   af 20. juni 2012
   om ændring af afgørelse 2011/782/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Den 1. december 2011 vedtog Rådet afgørelse 2011/782/FUSP om restriktive foranstaltninger over for Syrien (1).
            
         
               (2)
            
            
               Det er nødvendigt yderligere at uddybe anvendelsen af artikel 1, stk. 3, litra b), og artikel 1a, stk. 2, litra b), i afgørelse 2011/782/FUSP.
            
         
               (3)
            
            
               Afgørelse 2011/782/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2011/782/FUSP ændres således:
   
               1)
            
            
               Artikel 1, stk. 3, litra b), affattes således:
               
                           »b)
                        
                        
                           direkte eller indirekte at levere finansieringsmidler eller finansiel bistand i tilknytning til produkter som omhandlet i stk. 1 og 2, herunder navnlig gavebistand, lån og eksportkreditforsikring samt forsikring og genforsikring, til salg, levering, overførsel eller eksport af sådanne produkter eller til ydelse af teknisk bistand, udøvelse af mæglervirksomhed eller levering af andre tjenester i tilknytning hertil, til alle fysiske eller juridiske personer, enheder eller organer i Syrien eller til anvendelse i Syrien.«
                        
                     
         
               2)
            
            
               Artikel 1a, stk. 2, litra b), affattes således:
               
                           »b)
                        
                        
                           finansieringsmidler eller finansiel bistand i tilknytning til produkter som omhandlet i stk. 1, herunder navnlig gavebistand, lån og eksportkreditforsikring samt forsikring og genforsikring, til salg, levering, overførsel eller eksport af sådanne produkter eller til ydelse af teknisk bistand, udøvelse af mæglervirksomhed eller levering af andre tjenester i tilknytning hertil, til alle fysiske eller juridiske personer, enheder eller organer i Syrien eller til anvendelse i Syrien.«
                        
                     
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 20. juni 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 319 af 2.12.2011, s. 56.